Miss Saigon

Miss Saigon er en musikal fra 1989, skrevet av franskmannen Claude-Michel Schönberg og Alain Boublil, som også er opphavsmenn til Les Misérables og Martin Guerre. Musikalen er basert på Giacomo Puccinis opera Madama Butterfly, og bygger på boken Madam Chrysantheme. Den ble produsert av Cameron Mackintosh. 

 Umulig romanse 
Musikalen foregår i Saigon under Vietnamkrigen i 1970-årene, og handler om en umulig romanse mellom den amerikanske soldaten Chris og den unge, vietnamesiske kvinnen Kim. Historiens sentrale temaer er kjærlighet, tragedie og håp. 

Ideen til musikalen fikk Schönberg fra et avisfoto av en fortvilet vietnamesisk mor som avleverte barnet sitt i avgangshallen på Tan Son Nhat Airport. Barnet skulle reise til faren sin i USA, en eks-soldat, som moren håpet kunne gi barnet et bedre liv enn hun selv kunne tilby det. Schönberg ble svært rørt av bildet og denne desperate handlingen, som Schönberg kalte «det ultimate offer», og som er hovedideen til handlingen.

 Verdenspremiere i London 
Miss Saigon hadde verdenspremiere i London i 1989, hvor den gikk i ti år fram til 1999 etter å blitt spilt  ganger. I 1991 hadde Miss Saigon premiere på Broadway hvor den også gikk i ti år fram til 2001. Der ble musikalen spilt  ganger. 

Hovedrolleinnehaver Lea Salonga var 18 år gammel da hun spilte i originalversjonen på Theatre Royal, Drury Lane i London.

 Miss Saigon i Norge 
 Folketeateret (2023) 
En norsk oppsetning hadde premiere på Miss Saigon på Folketeateret den 1. september 2023. Kunstnerisk leder/musikalsk ansvarlig for oppsetningen var Atle Halstensen, som også hadde oversatt stykket til norsk. Regissør for forestillingen var Guy Unsworth. 

 Hovedrolleinnehavere 
 Kim – Catharina Vu
 Chris – Sigurd Marthinussen
 Ingeniøren – Duc Mai-The
 Ellen – Sanne Kvitnes
 John – Espen Grjotheim
 Thuy – Carl Sohlberg
 Gigi – Karen Bernardino

 Bømlo (2009) 
Miss Saigon ble satt opp av Bømlo Musikallaug i Moster Amfi på Bømlo 5.–16. august 2009. Dette var første gang Miss Saigon ble spilt i Norge. Det norske ensemblet var på mellom 40-45 personer; regissør var Lisa Kent og musikalsk ledelse var ved Bjørn Sagstad. Runa Våge Krukhaug hadde oversatt forestillingen til norsk.  

Som rekvisitt  hadde Bømlo Musikallaug kjøpt inn et helikopter av typen Bell 212 som ble benyttet under musikalen. Under Vietnam-krigen spilte Bell-helikopteret av typen UH-1 Iroquois, kalt «Huey», en svært viktig rolle for de amerikanske soldatene, og over  helikopter av denne typen ble benyttet av de amerikanske styrkene under krigen. 

 Hovedrolleinnehavere 
 Kim – Karen Bernardino
 Chris – Rune Svendsen
 Ingeniøren – Sigurd Sele
 Ellen – Jannicke Abrahamsen
 John – Anders Gjønnes
 Thuy – Bjørn Håvard Bjørklund
 Gigi – Tonje Bakken

 Sangnumre og øvrige musikkinnslag 

Akt 1 
Overture/Backstage Dreamland – Gigi, Kim, Ingeniøren, barpikene
The Heat is On in Saigon – soldater, barpiker, Ingeniøren, Kim, John, Chris, Gigi 
The Movie in my Mind – Gigi, Kim, barpiker
The Transaction – The Engineer, John, soldater, Chris, Kim 
The Dance – Kim, Chris, Ingeniøren
Why God Why? – Chris 
This Money's Yours – Chris, Kim 
Sun and Moon – Kim, Chris 
The Telephone Song – Chris, John 
The Deal – The Engineer, Chris 
The Wedding Ceremony – Gigi, Kim, barpikene, Chris
Thuy's Arrival – Thuy, Chris, Kim 
Last Night of the World – Chris, Kim 
The Morning of the Dragon – soldater, Ingeniøren, Vakt nr. 1, Vakt nr. 2, Thuy 
I Still Believe – Ellen, Kim 
Back in Town – Ingeniøren, Kim, Thuy, soldater
Thuy's Death/You Will Not Touch Him – Thuy, Kim 
This is the Hour – Chorus 
If You Want to Die in Bed – Ingeniøren
Kim and Engineer («Let me see his Western nose») – Kim, Ingeniøren
 I'd Give My Life for You – Kim 

Akt 2 
Bui Doi – Chorus, John 
The Revelation – Chris, John
What a Waste – Ingeniøren, svindlere, turister, John, Kim 
Please – John, Kim 
Chris is Here – Ingeniøren, Kim, Club owner, John
Kim's Nightmare – Thuy 
Fall of Saigon – soldater, Chris, Kim, John, innbyggere
Sun and Moon (Reprise) – Kim
Room 317 – Kim, Ellen 
Now That I've Seen Her – Ellen 
The Confrontation – Chris, Ellen, John
Paper Dragons – The Engineer, Kim 
The American Dream – Ingeniøren
This is the Hour (Reprise) – Kim 
Finale – Chris, Kim

 Se også 
 Vietnamkrigen

Eksterne lenker



 Miss Saigon, Bømlo Musikallaug
 Miss Saigon i Amfiet, Bømlo-nytt
 YouTube: Lea Salonga's audition for Miss Saigon 
 YouTube: Miss Saigon Sun og Moon Clip fra Wogan 1989 med Lea Salonga og Simon Bowman

Kategori:Musikaler satt opp på Broadway
Kategori:Musikaler satt opp på West End
Kategori:Verk fra 1989